system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Județul Teleorman (interbelic).
assistant
Județul Teleorman a fost o unitate administrativă de ordinul întâi din Regatul României, aflată în regiunea istorică Muntenia. Reședința județului era orașul Turnu Măgurele.

Întindere 

Județul se afla în partea sudică a României Mari, în sud-vestul regiunii Muntenia, fiind despărțit de Bulgaria de Dunăre. Județul se învecina la vest cu județele Romanați și Olt, la nord cu județul Argeș, la est cu județul Vlașca, iar la sud cu Bulgaria. Suprafața sa coincide în bună parte cu cea a actualului județ Teleorman.

Organizare 
Teritoriul județului era împărțit inițial în cinci plăși:
 Plasa Alexandria,
 Plasa Balaci,
 Plasa Roșiori de Vede,
 Plasa Turnu Măgurele și
 Plasa Zimnicea.

Ulterior, numărul plășilor județului a devenit opt, prin crearea a trei plăși noi:
 Plasa Călmățuiu,
 Plasa Slăvești și
 Plasa Vârtoapele de Sus.

Pe teritoriul județului se aflau patru comune urbane sau orașe: Turnu Măgurele (reședința județului), Alexandria, Roșiorii de Vede și Zimnicea.

Populație 
Conform datelor recensământului din 1930 populația județului era de 347.294 de locuitori, dintre care 98,1% români, 1,4% țigani ș.a. Din punct de vedere confesional a fost înregistrată următoarea alcătuire: 99,0% ortodocși, 0,6% adventiști, 0,1% mahomedani ș.a.

Mediul urban 
Populația urbană a județului număra 58.632 de locuitori, dintre care 94,4% români, 3,3% țigani, 0,4% maghiari, 0,4% evrei ș.a. Sub aspect confesional orășenimea era formată din 98,1% ortodocși, 0,6% mahomedani, 0,4% mozaici, 0,4% romano-catolici ș.a.

Referințe

Legături externe 

 Portretul României Interbelice - Județul Teleorman